A Curiosa História de Nova Espero

A Curiosa História de Nova Espero (en Esperanto: "La Kurioza Historio de Nova Espero") estas brazila dokumenta filmo produktita kaj reĝisorita de João Pedro Braun. La dokumenta filmo temas pri projekto en la jaroj 2000 por altigi Esperanton al la stato de dua oficiala lingvo de la distrikto São Roque do Chopim en la urbo Pato Branco, en la sudokcidento de la subŝtato Paraná.

La dokumenta filmo estis premiita en la Denver Monthly Film Awards en marto 2025.

 Produktado 
Braun komentis, ke la ideo aperis en 2015, kiam li revenis al Pato Branco kaj parolis kun la profesorino Eliane Gauze pri la esperantista projekto de Nova Espero. En 2021, la temo reaperis dum renkonto kun amikoj, unu el ili esperantisto, momento en kiu li decidis transformi ĝin en filmon.

Estis farita profunda esploro antaŭ la filmigo por studi, kiu estus la plej bona tranĉo. Entute, de la antaŭproduktado ĝis la postproduktado, inkluzive de tradukoj kaj subtitoloj, la filmo bezonis proksimume 11 monatojn por esti kompletigita.

 Referencoj 

Kategorio:Dokumentaj filmoj
Kategorio:Brazilaj esperantistoj